CELEX: 62010CN0545
Language: ro
Date: 2010-11-23 00:00:00
Title: Cauza C-545/10: Acțiune introdusă la 23 noiembrie 2010 — Comisia Europeană/Republica Cehă

5.2.2011   
            
            
               RO
            
            
               Jurnalul Oficial al Uniunii Europene
            
            
               C 38/5
            
         Acțiune introdusă la 23 noiembrie 2010 — Comisia Europeană/Republica Cehă
   (Cauza C-545/10)
   2011/C 38/06
   Limba de procedură: ceha
   
      Părțile
   
   
      Reclamantă: Comisia Europeană (reprezentanți: M. Šimerdová, H. Støvlbæk, agenți)
   
      Pârâtă: Republica Cehă
   
      Concluziile reclamantei
   
   
               —
            
            
               Constatarea faptului că Republica Cehă nu și-a îndeplinit obligațiile care îi revin în temeiul articolului 4 alineatul (1), articolului 6 alineatul (2), articolului 7 alineatul (3), articolului 11 și articolului 30 alineatul (5) din Directiva 2001/14/CE (1) a Parlamentului European și a Consiliului din 26 februarie 2001 privind alocarea capacităților de infrastructură feroviară, tarifarea utilizării infrastructurii feroviare și certificarea în materie de siguranță;
            
         
               —
            
            
               constatarea faptului că Republica Cehă nu și-a îndeplinit obligațiile care îi revin în temeiul articolului 10 alineatul (7) din Directiva 91/440/CEE (2) a Consiliului din 29 iulie 1991 privind dezvoltarea căilor ferate comunitare;
            
         
               —
            
            
               obligarea Republicii Cehe la plata cheltuielilor de judecată.
            
         
      Motivele și principalele argumente
   
   Republica Cehă a încălcat articolul 4 alineatul (1) din Directiva 2001/14/CE prin faptul că a stabilit un cuantum maxim al tarifului pentru utilizarea infrastructurii, pe care administratorul infrastructurii nu îl poate depăși. Administratorul infrastructurii este obligat să realizeze impunerea și perceperea tarifelor pentru utilizarea infrastructurii în conformitate cu dispozițiile articolului 4 alineatul (1) din Directiva 2001/14/CE. Statele membre au dreptul să stabilească doar cadrul privind tarifele pentru utilizarea infrastructurii.
   Republica Cehă a încălcat articolul 6 alineatul (2) din Directiva 2001/14/CE prin faptul că nu a adoptat măsurile care să încurajeze administratorii infrastructurii să reducă costurile de punere la dispoziție a infrastructurii și nivelul tarifelor de acces.
   Republica Cehă a încălcat articolul 7 alineatul (3) din Directiva 2001/14/CE prin faptul că nu a asigurat ca tarifele pentru setul minim de prestații și accesul pe rețea la serviciile infrastructurii să fie stabilite la costul direct imputabil exploatării serviciilor de transport feroviar.
   Republica Cehă a încălcat articolul 11 din Directiva 2001/14/CE prin faptul că nu a introdus un sistem de creștere a performanței care să încurajeze întreprinderile feroviare și administratorul infrastructurii să reducă perturbările și să îmbunătățească performanțele rețelei feroviare.
   Republica Cehă a încălcat articolul 30 alineatul (5) din Directiva 2001/14/CE prin transpunerea incorectă a acesteia în ordinea juridică internă.
   Republica Cehă a încălcat articolul 10 alineatul (7) din Directiva 91/440/CEE prin faptul că nu a asigurat înființarea unui organism referitor la Republica Cehă care să fi putut fi considerat un organism în conformitate cu articolul 10 alineatul (7) și să fi putut îndeplini atribuțiile prevăzute de această dispoziție.
   
      (1)  JO L 75, p. 29, Ediție specială, 07/vol. 8, p. 66.
   
      (2)  JO L 237, p. 25, Ediție specială, 07/vol. 2, p. 86.